ಅನ್ನಾ ಕೀಕೊ

**ಅನ್ನಾ ಕೀಕೊ** - ಅನ್ನಾ ಒರ್ತಿ ಚೀನದ ಕವಿ 1974ಡ್ ಚೀನಾದ ಜಿಯಾಂಗ್ಸಿ ಪ್ರಾಂತ್ಯೊದ ವುಯುವಾನ್ ಡ್ ಪುಟ್ಟುವೆರ್. ಆರ್ ದುಂಬು ಈಸ್ಟ್ ಚೀನಾ ಯೂನಿವರ್ಸಿಟಿ ಆಫ್ ಪೊಲಿಟಿಕಲ್ ಸೈನ್ಸ್ ಅಂಡ್ ಲಾ ಡ್ ಕಾನೂನು ಅಧ್ಯಯನ ಮಲ್ತೆರ್.

ಶಾಂಘೈ ಪುಡೊಂಗ್ ರೈಟರ್ಸ್ ಅಸೋಸಿಯೇಷನ್ ದ ಸದಸ್ಯೆ, ಪೋಯೆಟ್ರಿ ಬ್ರೀಜ್ ಲಿಟರೇಚರ್ ಸೊಸೈಟಿದ ಅಧ್ಯಕ್ಷೆ ಬೊಕ್ಕ ಮುಖ್ಯ ಸಂಪಾದಕಿ, ಶಾಂಘೈ ಹೈಪೈ ಪೋಯೆಟ್ರಿ ಸೊಸೈಟಿದ ಉಪಾಧ್ಯಕ್ಷೆ, ಇಥಾಕಾ ಕೌನ್ಸಿಲ್ (ಸ್ಪ್ಯಾನಿಷ್ ಕಲ್ಚರಲ್ ಫೌಂಡೇಶನ್) ದ ಚೀನೀ ಪ್ರತಿನಿಧಿ, ಇಟಾಲಿಯನ್ ಇಂಟರ್ನ್ಯಾಷನಲ್ ಇಮ್ಯಾಜಿಯಾ & ಪೊಮ್ಯಾಜಿನ್ ಅಸೋಸಿಯೇಷನ್ ದ ಚೀನೀ ಪ್ರತಿನಿಧಿ ಬೊಕ್ಕ ಅಂತರರಾಷ್ಟ್ರೀಯ ಕೆನಡಾದ ಸಾಹಿತ್ಯ ಸಂಘದ ‌ಸದಸ್ಯೆ.

ಆಂಟೊಲೊಜಿಯಾ ಡೆಲ್ II ಫೆಸ್ಟಿವಲ್ ಇಂಟರ್ನ್ಯಾಷನಲ್ ಡಿ ಪೋಸಿಯಾ ಡಿ ಸ್ಯಾಂಟಿಯಾಗೊ ೨೦೧೯ ಪ್ರಕಾರ, ಅನ್ನಾ ಕೀಕೊ ಕಬಿತೆಲು, ಗದ್ಯೊಲು, ಪ್ರಬಂಧೊಲು ಬೊಕ್ಕ ನಾಟಕೀಯ ಕೃತಿಲೆನ್ ಪ್ರಕಟಿಸಯೆರ್. ಚೀನೀ, ಇಂಗ್ಲಿಷ್, ಫ್ರೆಂಚ್, ಜರ್ಮನ್, ಡಚ್, ಹಿಂದಿ ಬೊಕ್ಕ ಅರೇಬಿಕ್ ಭಾಷೆಡ್ ಚೀನಾ ಬೊಕ್ಕ ವಿದೇಶೊಡು 50ಡ್ದ್ ಜಾಸ್ತಿ ಪ್ರಕಟಣೆಲೆಡ್ ಅರೆನ ಕಬಿತೆಲು ಪ್ರಕಟ ಆಂಡ್.

## ಜೀವನ ಬೊಕ್ಕ ಕೆಲಸೊಲು
ಇತ್ತೆ, ಅನ್ನಾ ಕೀಕೊ ಚೀನಾದ ಶಾಂಘೈಡ್ ಜೀವನ ಮಲ್ತೊಂದುಲ್ಲೆರ್. ಶಾಂಘೈಡ್ ಅರೆನ ಕಬಿತೆದ ಸೇವೆಗ್ ಸುರುತ ಮಾನ್ಯತೆ ಬತ್ತ್ಂಡ್. ಶಾಂಘೈಡ್ ನಡತಿನ ರಡ್ಡ್ ಪ್ರಮುಖ ಕಬಿತೆ ಉತ್ಸವೊಲೆಡ್, ಅನ್ನಾ ಕೀಕೊಗು ಬಾರಿ ಪ್ರತಿಷ್ಠಿತ ಬಹುಮಾನೊಲೆನ್ ಕೊರ್ತೆರ್. ಶಾಂಘೈ ಪೀಪಲ್ಸ್ ರೇಡಿಯೋ ಸ್ಟೇಷನ್ ಡ್ ಅರೆನ ಕಬಿತೆ ಪುಸ್ತಕ ದಿ ಲ್ಯಾಂಗ್ವೇಜ್ ಆಫ್ ಡೀಪ್ ಸ್ಲೀಪ್ ಡ್ದ್ ಕಬಿತೆಲೆನ್ ಪ್ರಸಾರ ಮಲ್ತೆರ್.

2019ಡ್, ರೊಮೇನಿಯಾದ ಕ್ರೈಯೋವಾಡ್ ನಡತಿನ 7ನೇ ಅಂತರಾಷ್ಟ್ರೀಯ ಕಬಿತೆ ಉತ್ಸವೊಡು ಬೊಕ್ಕ ಚಿಲಿದ ಸ್ಯಾಂಟಿಯಾಗೊಡ್ ನಡತಿನ 2ನೇ ಅಂತರಾಷ್ಟ್ರೀಯ ಕಬಿತೆ ಉತ್ಸವೊಡು ಪಾಲ್ ಪಡೆಯೆರ್. ೨೦೨೦ಡ್, ಇಟಲಿಡ್ ನಡತಿನ ಅಂತರಾಷ್ಟ್ರೀಯ ಕಬಿತೆ ಸ್ಪರ್ಧೆಡ್ ಅನ್ನಾ ಕೀಕೊ ಸಾಹಿತ್ಯ ಪ್ರಶಸ್ತಿನ್ ಗೆಂದಿಯೆರ್. ನವೆಂಬರ್ ೨೦೨೦ಡ್, ಸ್ಯಾನ್ ರೆಮೊಡು ಅರೆನ್ ಗೆಂದಿನಾರ್ ಪಂಡ್ದ್ ಘೋಷಣೆ ಮಲ್ತೆರ್. ಮೇ ೨೦೨೧ಡ್, ಇಟಲಿಡ್ ನಡತಿನ ಜಾಗತಿಕ ಕೋವಿಡ್-೧೯ ಕಬಿತೆ ಸ್ಪರ್ಧೆಡ್ ಆರ್ ಮುಖ್ಯ ಬಹುಮಾನೊನು ಗೆಂದಿಯೆರ್ ಪಂದ್ ಎಸ್ ಸಿ ಡೈಲಿ ನ್ಯೂಸ್ ವರದಿ ಮಲ್ತ್ಂಡ್. ೨೦೨೧ ದ ಅರೆಗಾಲೊಡು, ಇಟಲಿದ ಅಲಾಸಿಯೊಡ್ ನಡತಿನ ಕಬಿತೆ ಸ್ಪರ್ಧೆಡ್ “ಅತ್ಯುತ್ತಮ ವಿದೇಶಿ ಬರವುದಾರ್” ಪನ್ಪಿನ ಅಂತರರಾಷ್ಟ್ರೀಯ ಬಹುಮಾನೊನು ಗೆಂದಿಯೆರ್. ಸೆಪ್ಟೆಂಬರ್ ೨೦೨೧ಡ್, ಹೂಸ್ಟನ್ ದ ಮೆಯಿ ನಾನ್ ರಿಬಾವೊ (ಎಸ್ ಸಿ ಡೈಲಿ ನ್ಯೂಸ್) ಲೆಬನಾನ್ ಡ್ ಒಂಜಿ ಪ್ರಮುಖ ಸಾಹಿತ್ಯ ಪ್ರಶಸ್ತಿನ್ ಗೆಂದಿಯೆರ್ ಪಂದ್ ವರದಿ ಮಲ್ತೆರ್. ಅವೇ ವರ್ಷ, ಅರೆನ ಕಬಿತೆಲು ಗ್ರ್ಯಾಂಡ್ ರಾಪಿಡ್ಸ್, ಒಹಿಯೋಡ್ ಪ್ರಕಟವಾದ್ ಇಂಟರ್ನ್ಯಾಷನಲ್ ರೈಟರ್ಸ್ ಜರ್ನಲ್ಡ್ ಪ್ರಕಟ ಆಂಡ್. ಅನ್ನಾ  ಕೀಕೊನ ಕಬಿತೆಲು ಚೀನಾ ಬೊಕ್ಕ ವಿದೇಶೊಡು 50ಡ್ದ್ ಜಾಸ್ತಿ ಪ್ರಕಟಣೆಲೆಡ್ ಪ್ರಕಟ ಆತ್ಂಡ್.

## ಅನ್ನಾ ಕೀಕೊನ ಕಾವ್ಯೊದ ಚೀನದ ಬೊಕ್ಕ ಅಂತರಾಷ್ಟ್ರೀಯ ಮೌಲ್ಯಮಾಪನ

ಅನ್ನಾ ಕೀಕೊನ ಕಬಿತೆದ ಪುಸ್ತಕ ದಿ ಲ್ಯಾಂಗ್ವೇಜ್ ಆಫ್ ಡೀಪ್ ಸ್ಲೀಪ್ (ಶಾಂಘೈ, ಸುರುತ ಆವೃತ್ತಿ, ಜೂನ್ ೨೦೧೭) ಡ್ ಚೀನೀ ಬರವುದಕುಲೆನ ಸಂಘದ ಸದಸ್ಯೆರ್ ಬೊಕ್ಕ ಚೀನಾ ಸಾಮಾನ್ಯ ವಿಶ್ವವಿದ್ಯಾಲಯದ ಪತ್ರಿಕೆದ ಸಂಪಾದಕೆರ್ ಆಯಿನ ಲಿ ಟಿಯಾನ್ಜಿಂಗ್ ನ ಪರಿಚಯ ಉಂಡು.  ಇಂದೆತ ಒಟ್ಟಿಗೆ, ಜಿಯಾಂಗ್ಸಿ ಬರವುದಕುಲೆನ ಸಂಘದ ಸದಸ್ಯೆ, ಚೀನದ ಟಿವಿ ಕಲಾವಿದೆರೆನ ಸಂಘದ ಸದಸ್ಯೆ, ಬೊಕ್ಕ ಶಾಂಘೈ ಬರವುದ ಸಂಘದ ಉಪಾಧ್ಯಕ್ಷೆರಾಯಿನ ವಾಂಗ್ ಜೆನ್ಫಾನ ಅರೆನ ಬೇತೆ ಒಂಜಿ ಲೇಖನ ಉಂಡು.  ಅಕುಲು ರಡ್ಡ್ ಜನಲಾ ಕಬಿತೆದ ಲೇಖನೊಡು ಅನ್ನಾ ಕೀಕೊದ ಕಬಿತೆನ್ ಮೆಚ್ಚಿಯೆರ್. ಶಾಂಘೈ ಪುಡೊಂಗ್ ನ್ಯೂ ಏರಿಯಾ ರೈಟರ್ಸ್ ಅಸೋಸಿಯೇಷನ್ ದ ಅಧ್ಯಕ್ಷೆ ಬೊಕ್ಕ ಚೀನೀ ರೈಟರ್ಸ್ ಅಸೋಸಿಯೇಷನ್ ದ ಸದಸ್ಯೆ ಆಯಿನ ವಾಂಗ್ ಯಾಗಂಗ್ ನ ಪರಿಚಯೊಡು ಅರೆನ ಬೇತೆ ಕಬಿತೆ ಪುಸ್ತಕ ಸೊಲಿಟ್ಯೂಡ್ ಇನ್ ದ ಬ್ಲಡ್ ಉಂಡು. ಅಡಿಷನಲ್ ಆದ್, ಬೆಲ್ಜಿಯಂ ಕವಿ ಜೆರ್ಮೈನ್ ಡ್ರುಗೆನ್ಬ್ರೌಡ್ಟ್ ನ ಪರಿಚಯ, ಲಿಡಿಯಾ ಚಿಯಾರೆಲ್ಲಿ ನ ಲೇಖನ, ಜರ್ಮನ್ ಮೂಲದ ರೊಮೇನಿಯನ್ ಅನುವಾದಕನ ಲೇಖನ, ಬೊಕ್ಕ ಪೋಲಿಷ್ ಕವಿಕುಲೆನ ಸಾಹಿತ್ಯಿಕ ಪ್ರಬಂಧೊಲೂ ಸೇರ್ದುಂಡು.

ಅನ್ನಾ ಕೀಕೊನ ಬಗ್ಗೆ ಪತ್ರಕರ್ತೆ ಕ್ವಾನ್ ಶೆನ್ ಬರೆತಿನ ಒಂಜಿ ಲೇಖನೊಡು, ಅನ್ನಾ ಕೀಕೊಗು ಚೀನಾಡ್ ಮಸ್ತ್ ಗಮನ ಕೊರ್ಪೆರ್ ಪಂಡ್ದ್ ಆರ್ ಪನ್ಪೆರ್—ಧನಾತ್ಮಕ ಬೊಕ್ಕ ನಕಾರಾತ್ಮಕ. ಲೇಖನೊಡು “ಶಾಂಘೈ ಕವಿಕುಲೆನ” ಪತ್ರಿಕೆದ ಸಂಪಾದಕೆರ್ನ ಭಾಷಣೊನು ಉಲ್ಲೇಖ ಮಲ್ತೆರ್, ಆರ್ ಚೀನದ ಬರವುದಕುಲೆನ ಸಂಘೊದ ಸದಸ್ಯೆರ್. ಅನ್ನಾ ಕೀಕೊನ ಒರಿ ಸಹೋದ್ಯೋಗಿ ಅರೆನ ಕಾವ್ಯ ಕೆಲಸದ ಬಗ್ಗೆ ಪನ್ಪೆರ್ ಆರ್ "ಕಾವ್ಯ ಸೃಷ್ಟಿದ ಎಚ್ಚಿನ ಮಟ್ಟೊಗು" ತಲುಪುವೆರ್. ಈ ಲೇಖಕೆರೆನ ಪ್ರಕಾರ, ಅರೆನ ಕಬಿತೆ ಅಯಿತ "ಉಲಾಯಿದ ಸಂಭಾಷಣೆ, ಬೇನೆ ಒಪ್ಪಿಗೆ, ಭಾವನೆಲೆನ ಅಭಿವ್ಯಕ್ತಿ, ಬೊಕ್ಕ ಸ್ವಯಂ-ಬಿಡುಗಡೆ"ಡ್ ಸ್ಪಷ್ಟವಾದುಂಡು. ಅಲೆನ ಸಹೋದ್ಯೋಗಿ ಪನ್ಪಿಲೆಕ, ಅಲೆನ ಕಬಿತೆಲು "ಓದುನಕುಲೆನ ಎದೆಬಡಿತನ್ ಲೆತೊಂದು ಪೋಪುಂಡು."

ತನ್ನ ಕಾವ್ಯೊದ ಅಂತರರಾಷ್ಟ್ರೀಯ ಅನುರಣನೊಗು ಗಮನ ಕೊರ್ಪುಲೆಕ, ಕ್ವಾನ್ ಶೆನ್ ಪನ್ಪೆರ್, ಪ್ರಸಿದ್ಧ ಕವಿ ಜೆರ್ಮೈನ್ ಡ್ರುಗೆನ್ಬ್ರೌಡ್ಟ್ ಲೋನ್ಲಿನೆಸ್ ಇನ್ ದ ಬ್ಲಡ್ ಪುಸ್ತಕೊದ ಪರಿಚಯೊಡು ಬರೆತಿನಲೆಕ, ಅನ್ನಾ ಕೀಕೊನ ಕಾವ್ಯ "ಅಂತರರಾಷ್ಟ್ರೀಯ ಕಾವ್ಯೊಡು ಮೂಡಾಯಿ ಬೊಕ್ಕ ಪಡ್ಡೈನ್ ಸಂಪರ್ಕ ಮಲ್ಪುನ ಒಂಜಿ ಸೇತುವೆ." ಪಿರಾಕ್ದ ಕಾಲೊದ ಪುನರಾವರ್ತನೆ ಅತ್ತ್, ವಾಸ್ತವಿಕತೆನ್ ಅನ್ವೇಷಣೆ ಮಲ್ಪುನ ಒಂಜಿ ಕಬಿತೆ ಪಂಡ್ದ್ ಆರ್ ಲೇಖನೊಡು ವರ್ಣನೆ ಮಲ್ತೆರ್, ನೆಟ್ ಜೀವನದ ಒಂಜಿ ಬಲವಾಯಿನ ಅರ್ಥ ಉಂಡು ಪಂದ್ ವಿವರಿಸದೆರ್.

ಕ್ವಾನ್ ಶೆನ್ ನ ಲೇಖನದ ಪ್ರಕಾರ, ಇಟಾಲಿಯನ್ ಕವಿ ಕಲೆ ಬೊಕ್ಕ ಸಾಹಿತ್ಯ ಚಳುವಳಿದ ಅಧ್ಯಕ್ಷೆ ಲಿಡಿಯಾ ಚಿಯಾರೆಲ್ಲಿ, ಅನ್ನಾ ಕೀಕೊನ ಕಬಿತೆದ ಬಗ್ಗೆ ಪನ್ಪೆರ್, "ನಮ ಅಲೆನ ಕಾವ್ಯ ಲೋಕೊಗು ಪ್ರವೇಶ ಮಲ್ತ್ಂಡ, ಅವು ನಮ್ಮ ಆಳೊದ ಭಾವನೆಲೆನ್ ಲಕ್ಕಾವೊಡು." ಕ್ವಾನ್ ಶೆನ್ ಪೋಲಿಷ್ ಕವಿ ಅನ್ನಾ ಕೀಕೊನು "ಚೀನೀ ಕವಿಕುಲೆನ್ ಪ್ರತಿನಿಧಿಸವುನ ಸಾಂಸ್ಕೃತಿಕ ಸಂಕೇತ" ಪಂಡ್ದ್ ಲೆಪ್ಪುವೆರ್ ಬೊಕ್ಕ ಸೇರ್ಪಾವೆರ್, "ಅರೆಗ್ ಈ ಬಿರುದುಲು ಇಷ್ಟ ಇಜ್ಜಿ; ಅರೆಗ್ ಕಬಿತೆ ಓದುನೆ, ಕಬಿತೆ ಬರೆಪುನೆ, ಬೊಕ್ಕ ಮೂಲ ಉದ್ದೇಶದ ಪ್ರಕಾರ ಅಂತರರಾಷ್ಟ್ರೀಯ ಕಾವ್ಯ ಸಂಸ್ಕೃತಿನ್ ಉತ್ತೇಜಿಸೆರೆ ಸ್ವಯಂಸೇವಕೆರಾದ್ ಕೆಲಸ ಮಲ್ಪುವೆರ್."

## ಉಲ್ಲೇಕೊಲು


ವರ್ಗೊ:ಸ್ತ್ರೀವಾದೊ ಬುಕ್ಕೊ ಜಾನಪದೊ 2026
ವರ್ಗೊ:ಸ್ಪ್ರಿಂಗ್ ಮಂತ್ ಎಡಿಟ್-ಅಥಾನ್